ภาพวาดยาโคบปล้ำสู้กับทูตสวรรค์ที่เปนูเอล วาดโดยเออแฌน เดอลาครัว
**เปนูเอล** (ฮีบรู: פְּנוּאֵל‎ *Pənūʾēl*) เป็นสถานที่ที่กล่าวถึงคัมภีร์ฮีบรูว่าไม่ห่างจากสุคคท โดยอยู่ทางตะวันออกของแม่น้ำจอร์แดนและทางใต้ของแม่น้ำ Jabbok ในบริเวณที่ปัจจุบันคือประเทศจอร์แดน

ในหนังสือปฐมกาลกล่าวถึงเปนูเอลเป็นสถานที่ที่ยาโคบปล้ำสู้กับทูตสวรรค์ ส่วนใน 1 พงศ์กษัตริย์กล่าวถึงเปนูเอลเป็นเมืองหลวงของเยโรโบอัม กษัตริย์องค์แรกแห่งราชอาณาจักรอิสราเอลทางตอนเหนือที่พระองค์ป้องกัน

รายงานจากพระคัมภีร์
-------------------

รายงานจากคัมภีร์ไบเบิล ยาโคบเป็นผู้ตั้งชื่อบริเวณว่า *เปนูเอล* ("พระพักตร์​พระเจ้า"):

>  เพราะข้าพเจ้าได้​เห​็นพระพักตร์​พระเจ้า แล​้วยั​งม​ี​ชี​วิตอยู่ 
> 
> — ปฐมกาล 32:30 KJV

ณ บริเวณนี้ยาโคบปล้ำสู้ (ปฐมกาล 32:24–32) "กับทูตสวรรค์" (โฮเซอา 12:4) "จนเวลารุ่งสาง" นั่นทำให้พระผู้เป็นเจ้า (หรือทูตสวรรค์) เปลี่ยนชื่อยาโคบเป็น "อิสราเอล" (ปฐมกาล 32:28) ซึ่งตีความตามความหมายที่แท้จริงว่า "เขาผู้สู้กับพระเจ้า" (แปลตรงตัว "พระเจ้ามีความพยายาม")

ต่อมามีการกล่าวถึงเปนูเอลในหนังสือผู้วินิจฉัย ชายผู้หนึ่งในสถานที่นี้ไม่ให้ขนมปังแก่กิเดียนและชาย 300 คนขณะรุกไล่ชาวมีเดียน (ผู้วินิจฉัย 8:1-21) เมื่อกิเดโอนกลับมา เขาก็พังหอคอยที่นั่นและสังหารคนในเมืองทั้งหมด

‘Pnuel’ เป็นชื่อสามัญของชายในวัฒนธรรมอัสซีเรีย

นักวิชาการบางส่วนพิจารณาว่าเนื้อหาในปฐมกาล 32–35 รวมถึงรายงานยาโคบได้รับการเปลี่ยนชื่อเป็นอิสราเอลที่เปนูเอล อาจเพิ่มในภายหลังเพื่อนำเสนอโครงสร้างอำนาจใหม่ที่มีศูนย์กลางอยู่ที่การสถาปนาสถานที่ศักดิ์สิทธิ์ในภาคเหนือ (เปนูเอล, เชเคม และเบธเอล)

การระบุสถานที่
--------------

นักวิชาการพระคัมภีร์เคยระบุที่ตั้งเปนูเอลด้วยยอดเขาสองยอดของตุลูลุษษะฮับในบริเวณที่ปัจจุบันคือจอร์แดนจนกระทั่ง ค.ศ. 1970 เมื่ออิงจากรายงานในหนังสือปฐมกาล นักวิชาการเชื่อว่าเปนูเอลเป็นที่ตั้งของสถานที่ศักดิ์สิทธิ์ และคาดว่าต้องมีวิหารจากสมัยยุคเหล็ก 1 หรือยุคก่อนหน้าบนยอดเขาใดยอดเขาหนึ่ง เนื่องจากไม่มีผู้ค้นพบโครงสร้างนั้น จึงเริ่มมีคนตั้งคำถามถึงสิ่งนี้

ตุลูลุษษะฮับ อัชชัรกี สถานที่ได้รับการเสนอว่าเป็นเปนูเอลโบราณ
Israel Finkelstein นักโบราณคดีชาวอิสราเอลร่วมสมัย เสนอแนะว่าตนมองยอดเขาสองแห่งเป็นสองสถานที่ต่างหากที่น่าจะมีชื่อเฉพาะในสมัยโบราณ เขาเสนอแนะว่าเนินขนาดใหญ่ทางตะวันตก (ตุลูลุษษะฮับ อัลฆ็อรบี) เป็นมาหะนาอิม และเนินทางตะวันออก (ตุลูลุษษะฮับ อัชชัรกี) เป็นเปนูเอล

อ้างอิง
-------

1. ↑  Kierkegaard, Søren (20 July 2006). *Fear and Trembling*. Cambridge University Press. p. 13. ISBN 9781107268821.
2. ↑  Carr, David M. (January 1996). *Reading the Fractures of Genesis: Historical and Literary Approaches*. Westminster John Knox Press. p. 298. ISBN 9780664220716.
3. ↑  Klein, Lillian R. (1998). "*Reading the Fractures of Genesis: Historical and Literary Approaches* (review)". *Hebrew Studies*. **39** (1): 213–216. doi:10.1353/hbr.1998.0034. ISSN 2158-1681. S2CID 170758324.
4. ↑  Reinhard, Jochen; Rasink, Bernd. "A preliminary report of the Tulul adh-Dhahab (Wadi az-Zarqa) survey and excavation seasons 2005 - 2011": 85. `{{cite journal}}`: Cite journal ต้องการ `|journal=` (help)
5. ↑  Finkelstein, Israel; Lipschits, Oded; Koch, Ido (2012). "The Biblical Gilead: Observations on Identifications, Geographic Divisions and Territorial History.". *Ugarit-Forschungen ; Band 43 (2011)*. [Erscheinungsort nicht ermittelbar]. p. 146. ISBN 978-3-86835-086-9. OCLC 1101929531.

|  |  |
| --- | --- |
| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ | 
* VIAF

 |

พิกัดภูมิศาสตร์: 32°11′N 35°42′E﻿ / ﻿32.183°N 35.700°E﻿ / 32.183; 35.700